**Indledning.**

Der må ikke anvendes stationsforkortelser.

Det er den, der har udfærdiget planen, der skal indsende den fra egen mailadresse.

Er det undtagelsesvis ikke muligt for udfærdiger af planen at sende fra egen mail, er det dog tilladt, at en anden gør det.

I det tilfælde skal, udfærdiger af planen være med som cc.

Ved indsendelse af jernbanesikkerhedsplaner m.m. skal strækningsnummer, samt en kort beskrivelse af opgaven fremgå af emnefeltet og filnavnet, startende med strækningsnummer.
*EKS. Strækningsnummer\_sorø\_skinneudveksling\_xxx.*

*Landsdækkende planer ”strkn. alle”. Planer, der er gældende for flere strækninger ”strkn. flere”. Er der en ”station”, der ligger på flere strækninger, vælges* ***den*** *mest relevante.*

Hver mail må kun indeholde et strækningsnummer eller som nævnt ovenfor.

Ved indsendelse af funktionskort, til orientering, forud for arbejdets udførelse, skal ugenummer også fremgå. Funktionskort skal også indsendes selv om, de har været vedhæftet en koordinerende jernbanesikkerhedsplan til godkendelse.

Planer, der ikke opfylder kravet vil blive sendt retur.

**Sidehoved.**

**Strækning:** Fx 23.

**Sted:** ”Station” eller ”mellem stationer”. Fx Langå eller Struer – Vinderup.

**SR/ORF/ORS:** Hvilket reglement, der er gældende på arbejdsstedet. Foregår arbejdet hen over en systemgrænse skal der udfærdiges en plan for hvert reglement.

**Udfærdiget af:** Den der har besigtiget arbejdsstedet og udfærdiget skabelonen. Udfærdiger kan bede anden person, om at besigtige et arbejdssted.

**Firma:** Navn på virksomheden, hvor udfærdiger er ansat.

**Kompetence:** Udfærdigers kompetence. SR 1, SR 2 kompetencen skal altid fremgå også, når der udfærdiges en plan på ORF/ORS strækninger. Hastighedsnedsættelse skal fremgå, når det er aktuelt.

Udfærdiger skal have gældende kompetencer jf. kompetenceoversigten i uddannelseskompendiet.

**Hvis indlejet,** **firmanavn:** Navn på virksomheden under hvis sikkerhedsansvar jernbanesikkerhedsplanen udarbejdes.

**Besigtiget af/dato**: Her påføres navn og dato.

**Kompetence:** Besigtigers kompetence. SR 1, SR 2 kompetencen skal altid fremgå også, når der udfærdiges en plan på ORF/ORS strækninger. Hastighedsnedsættelse skal fremgå, når det er aktuelt.

Besigtiger skal have gældende kompetencer jf. kompetenceoversigten i uddannelseskompendiet.

**Firma:** Navn på virksomheden, hvor udfærdiger er ansat.

***Definition af besigtigelse.***

*Besigtigelse af arbejdsstedet skal være fortaget indenfor 3 måneder.*

*At man har kendskab til arbejdsstedets fysiske forhold f.eks:*

* *Sporafstand*
* *Afstand til kørestrømsanlægget / - nærmeste skinne*
* *Er der plads til hegn mod trafikeret spor. LA kan være nødvendigt*
* *Udsigtsforhold*
* *Om der er plads til sporsætning af skinnekørende maskiner*
* *Hvilket område der skal spærres*
* *Vil arbejdet kræver dispensationer/tilladelser*
* *Andre forhold, der er nødvendige for god planlægning af jernbanesikkerheden i forhold til den konkrete opgave.*

*Besigtigelse foregår som udgangspunkt på arbejdsstedet, men kan i visse tilfælde, efter aftale med Banedanmarks Sikkerhedskoordinatorer, udføres ved hjælp af BaneGis, foto og andet såfremt disse informationer, med sikkerhed, er opdateret.*

***Undtaget besigtigelse:***

*Arbejder, hvor planlægningen foregår med Log – og fejlretningsbogen (”Logbogsplaner”) er undtaget besigtigelse. Det samme gør sig gældende for Kørsel med arbejde undervejs og bevægelige arbejder,*

*som f.eks. maskinel sporjustering, skærveaflæsning, kørende vedligehold af køreledningsanlægget og lignende.*

**Entreprenør:** Den, der har kontrakt på opgaven for Banedanmark/bygherre.

**Banedanmark kontrakt-Id:** Dette kan være kontraktnummer eller – titel.

**Bygherre:** Den, der betaler og ejer opgaven. Det kan være Bdk, DSB, Elselskab, Vejdirektoratet, private el. andre.

**Sidemidte.**

Der skrives imellem punkterne med tynd skrift.

Der skal aktivt tages stilling til hvert enkelt punkt i skemaet.

Er punktet ikke relevant for det pågældende arbejde, påføres ”nej”, ”intet” eller ”ingen”, punkterne må ikke slettes.

**1. Periode for arbejdets udførelse:**

Dette er også gyldighedsperiode.

Det er det forventede planlagte tidsrum, og ikke bare resten af året.

**2. Arbejdsopgave:**

Fx udveksling af sveller i sporskifte.

**3. Arbejdsområde/sted:**

Fx kilometrering, højre/venstrespor, hovedspor, spornummer, sporskiftenummer mellem PU 1a og PU 1b osv. evt. i form af en skitse / et billede som bilag, således at, der ikke kan være tvivl om arbejdsområdets beliggenhed. Dokumentation i form af billede/skitse m.m. vil kunne blive forlangt.

**4. Systemgrænse:**

Her anføres, hvor grænsen mellem fx SR og ORS ligger – strækning, station, banestykke, spor og km.

Udfyldes kun, hvis arbejdsstedet eller sporspærringen ligger op til grænsen.

**5. Hvilke maskiner, redskaber, stillads mv. anvendes der:**

Fx gravemaskine u/3 m, stillads og håndværktøj.

**6a. Hvilket arbejde foregår med vagtpost:**

Fx udveksling af svelleskruer med håndnøgle.

**6b. Særligt for vagtpost:**

Fx særlige alarmsignaler ved flere spor, om der anvendes godkendt teknisk udstyr, eller hvor der rømmes til, om der anvendes overkørsel og hvilken.

Hastighed og udsigtslængde noteres i log- og fejlretningsbog. Dette kan undlades, hvis det er vurderet forud, og de konkrete forhold fremgår af jernbanesikkerhedsplanen.

*Ved kombinerede arbejder, vagtpost/sporspærring, skal det præciseres hvilke arbejder, der skal udføres med vagtpost og i sporspærring.*

**7. Hvilket arbejde foregår i spærret spor:**

Fx udveksling af sporskiftedrev.

**8. Forhold vedr. arbejde:**

Fx hvordan passage af spor med maskine skal foregå. Er der lokale instrukser, der skal følges m.m.

**9. Forhold vedr. færden:**

Fx benyttelse af bestemte adgangsveje.

**10. Særligt arbejde:**

Fx hvilke dele af arbejdet foregår, som særligt arbejde og på hvilken betingelser.

**11. Hvordan sikres, der mod overskridelse af sikkerhedsafstanden til trafikeret spor for personer:**

Fx der opsættes hegn mod nabospor, nabosporet spærres, der er grøft mellem sporene.

**12a. Foregår der kørsel/arbejde med overvågede køretøjer / - med attest:**

 Ja/nej. Fx kørsel med arbejde undervejs.

**12b. Foregår der kørsel/arbejde med ikke overvågede køretøjer / - uden attest / banevej køretøj:**

Ja/nej. Fx Skinnekørende gravemaskine, som sporsætter i sporspærringen.

**13. Foregår der arbejde med maskiner udenfor sikkerhedsafstanden:**

Ja/nej. Fx gravemaskine, kran, skovningsmaskine ol.

**14. Hvordan sikres, der mod overskridelse af sikkerhedsafstanden til trafikeret spor arbejdende for køretøjer/maskiner:**

*Med maskiner menes, der gravemaskiner, troljer, kraner, lastbiler, dumpere mf. samt bevægelige dele og løftede emner på alle typer maskiner i øvrigt.*

Fx Krøjestop og hoffmannklodser. Person holder udkig efter tog og sikre, at maskinens arbejdsbevægelse standses i god tid inden togpassage, maskinen er placeret fysisk, så den ikke kan overskride sikkerhedsafstanden mm.

**15. Forhold ved overkørselsanlæg:**

Fx overkørsel afbrydes og meldes i uorden. Der etableres regulering af vejtrafik.

Om overkørslen skal bevogtes m.m.

**16. Sportekniske forhold:**

Fx Sporet idriftsættes af en ibrugtagningsansvarlig. Der skal etableres hastignedsættelse. Om der er returskinne, der skal overstroppes m.m.

17. Sikringstekniske forhold:

Fx I signal A skal omkobles til 40 km/t. Sporisolation skal afkortes. Der skabes kunstig kontrol på spsk. 02.

18a. Kørestrømstekniske forhold:

Her skrives, der om hele eller dele af arbejdet kræver kørestrømsafbrydelse. Om, der skal og hvad der skal potientialudlignes. Det kan være henlagte skinner, stilladser mm. Evt. særlige forhold.

18b.

Højde-/krøjestop, maskinens placering m.m.

**18c.**

Et opmærksomhedspunkt. Der svares JA eller NEJ

19. Bilag:

Sporspærringscirkulære, gravetilladelse, baliseplan, dispensationer mm.

**20. Toghastighed, sikkerhedsafstand og udsigtslængde:**

Der indskrives toghastighed i nabospor og for de spor der skal arbejdes i (af hensyn til før og efter sporspærring), samt udsigtslængde når der er tale om arbejde med vagtpost.

**21. Toghastighed, sikkerhedszone**

Felterne udfyldes, når det er aktuelt.

**22a. SR hastignedsættelser: (Feltet må slettes, hvis det ikke er aktuelt, dog ikke punktnummer).**

Der indskrives placering af standsignaler for hastighedsnedsættelser.

**22b. ORS hastignedsættelser: (Feltet må slettes, hvis det ikke er aktuelt, dog ikke punktnummer).**

Der indskrives placering af mærker for hastighedsnedsættelser.

**22c. ORF hastignedsættelser: (Feltet må slettes, hvis det ikke er aktuelt, dog ikke punktnummer).**

Felterne udfyldes.

**23. Uheld, uregelmæssigheder og alarmering:**

**24. Telefonliste:**

Her anføres kommunikationsmuligheder med relevant stationsbestyrer/Trafikledere f.eks. telefonnummer og/eller radiokanal, navne og telefonnumre på SR-koordinatoren, SR-arbejdsleder, sporspærringsleder, jernbanearbejdsleder, udfærdiger af jernbanesikkerhedsplan og i nødvendigt omfang den/de driftsansvarlige samt øvrige relevante personer.

**Sidefod.**

Versionsnummer og godkendelse.